钦定古今图书集成/理学汇编/学行典/第216卷 > 朱意
## 钦定古今图书集成/理学汇编/学行典/第216卷 > 朱意

按《安福县志》：“朱意，字宜诚。父病四年，计无所出，乃祷
于神，烹股肉以进，病良已。又三年，父病背疽，百计调
治，病又已。越九年，父殁，庐于墓者三载。又七年，母死，
庐墓复三载。庐次隔江，春涨阻涉，薪米不继，则数日
不食。又逼虎窟，虎往过，蹲伏于前，若素驯者。直指使
疏名以请，诏表其门。”